32005R0381
L 061/3
JURNALUL OFÍCIAL AL UNIUNII EUROPENE
REGULAMENTUL (CE) NR. 381/2005 AL COMISIEI
din 7 martie 2005
de modificare a Regulamentului (CE) nr. 1702/2003 de stabilire a normelor de punere în aplicare privind certificarea pentru navigabilitate și mediu a aeronavelor și a produselor, reperelor și dispozitivelor, precum și certificarea întreprinderilor de proiectare și producție
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1592/2002 al Parlamentului European și al Consiliului din 15 iulie 2002 privind normele comune în domeniul aviației civile și instituirea unei Agenții europene pentru siguranța aviației (1), în special articolul 5 alineatul (4) și articolul 6 alineatul (3),
întrucât:
(1)
Regulamentul (CE) nr. 1592/2002 a fost pus în aplicare prin Regulamentul (CE) nr. 1702/2003 al Comisiei din 24 septembrie 2003 de stabilire a normelor de punere în aplicare privind certificarea pentru navigabilitate și mediu a aeronavelor și a produselor, reperelor și dispozitivelor, precum și certificarea întreprinderilor de proiectare și producție (2).
(2)
Textul actual al punctului 21A.163 litera (c) din anexa la Regulamentul (CE) nr. 1702/2003, privind privilegiul unei întreprinderi de producție autorizate de a emite un certificat de autorizare a dării în exploatare (Formular EASA 1) pentru produse, dă naștere unor interpretări derutante și nu reflectă intenția sa inițială, care este aceea de a conferi acest privilegiu întreprinderilor de producție autorizate care realizează produse.
(3)
Prin urmare, regulamentul (CE) nr. 1702/2003 ar trebui să fie modificat corespunzător.
(4)
Măsurile prevăzute de prezentul regulament sunt elaborate în temeiul avizului emis de Agenția Europeană pentru Siguranța Aviației (3), în conformitate cu articolul 12 alineatul (2) litera (b) și articolul 14 alineatul (1) din Regulamentul (CE) nr. 1592/2002.
(5)
Măsurile prevăzute în prezentul regulament sunt în conformitate cu avizul comitetului înființat în temeiul articolului 54 din Regulamentul (CE) nr. 1592/2002.
ADOPTĂ PREZENTUL REGULAMENT:
Articolul 1
La punctul 21A.163 litera (c) din anexa la Regulamentul (CE) nr. 1702/2003, cuvintele „în temeiul punctului 21A.307” se elimină.
Articolul 2
Prezentul regulament intră în vigoare la data publicării sale în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 martie 2005.